Diari Oficial de la Generalitat Valenciana


Sumari del DOGV 9127, del 14-07-2021 (2021/7631)

Extracte de la Resolució de 6 de juliol de 2021, del rector de la Universitat Politècnica de València, per la qual es convoca la huitena edició dels premis «Concurs 5T-FT XWJIEQK» a la UPV per a l'any 2021.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9127

Data del DOGV
:   14-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7631


Data del document
:   06-07-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 6 de juliol de 2021, del rector de la Universitat Politècnica de València, per la qual es convoca la huitena edició dels premis «Concurs 0G-FB GNUFMLR» a la UPV per a l'any 2021. [2021/7631]  
BDNS (identif.): 574572.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions   
http://www.pap.minhap.gob.es/bdnstrans/index  
  
Primer. Persones beneficiàries  
Hi poden participar:  
- Qualsevol microempresa i/o pime que tinga la seu social a la Comunitat Valenciana, amb activitat comercial i una antiguitat màxima de tres anys pel que fa a la data límit de presentació de la documentació a aquest concurs, en la qual almenys un dels socis fundadors siga estudiant, graduat/graduada o titulat/titulada de la UPV. Es podran presentar empreses amb forma societària mercantil, així com empresaris individuals.  
- Emprenedors i emprenedores amb un projecte empresarial que encara no estiga constituït com a empresa (ni forma societària mercantil ni empresari individual) en la qual almenys un dels integrants de l'equip siga estudiant, graduat/graduada o titulat/titulada de la UPV.  
Que complisquen els requisits exigits en les bases per a cada categoria de premis.  
  
Segon. Finalitat  
L'objectiu del concurs 5U CV Startup és premiar les millors iniciatives emprenedores i trajectòries empresarials de triple impacte de la Comunitat Valenciana, atenent el seu caràcter innovador, triple impacte en el seu entorn, viabilitat i creixement.  
Tot això en compliment del que disposa el conveni subscrit entre la Universitat Politècnica de València i la Conselleria d'Economia Sostenible, Sectors Productius, Comerç i Treball, per a la realització de les activitats del Programa Campus de l'Emprenedoria Innovadora.  
  
  
Tercer. Bases reguladores  
Accessibles en www.ideas.upv.es  
  
Quart. Import  
Aquests premis estan finançats per la Conselleria d'Economia Sostenible, Sectors Productius, Comerç i Treball amb un import màxim de 20.000 euros (en cas que siguen seleccionats pel Comitè de Selecció de Candidats UPV com a guanyadors del concurs).  
  
S'estableixen dues categories de premis, amb dotacions que oscil·len entre els 1.000 i els 9.000 euros, segons s'especifica en les bases reguladores del procediment.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana. Acaba el 10 de setembre de 2021.  
  
València, 6 de juliol de 2021. El rector: José Esteban Capilla Roma.